V. Veteška, podpredseda NR SR: (2005-12-09):
J. Miklušičák, poslanec: Ďakujem. Pán predsedajúci, vážení páni ministri, pani poslankyne, páni poslanci, predkladám spoločnú správu výborov Národnej rady Slovenskej republiky o prerokovaní vládneho návrhu zákona o vykonaní príkazu na zaistenie majetku alebo dôkazov v Európskej únii vo výboroch Národnej rady Slovenskej republiky v druhom čítaní. Ústavnoprávny výbor Národnej rady Slovenskej republiky ako gestorský výbor k vládnemu návrhu zákona o vykonaní príkazu na zaistenie majetku alebo dôkazov v Európskej únii, ďalej len gestorský výbor, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 25. októbra 2005 č. 1882 pridelila vládny návrh zákona o vykonaní príkazu na zaistenie majetku alebo dôkazov v Európskej únii na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona, § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona o vykonaní príkazu na zaistenie majetku alebo dôkazov v Európskej únii odporúčali Národnej rady Slovenskej republiky schváliť Ústavnoprávny výbor Národnej rady Slovenskej republiky uznesením č. 943 z 5. decembra 2005, Výbor Národnej rady Slovenskej republiky pre obranu a bezpečnosť uznesením č. 440 z 25. novembra 2005 a Výbor Národnej rady Slovenskej republiky pre ľudské práva, národnosti a postavenie žien uznesením č. 378 z 23. novembra 2005. Časť IV obsahuje celkom 9 pozmeňujúcich a doplňujúcich návrhov, ktoré vyplynuli z rozpravy vo výboroch, v ktorých bol tento návrh zákona prerokovaný. Gestorský výbor na základe stanovísk výborov k vládnemu návrhu zákona o vykonaní príkazu na zaistenie majetku alebo dôkazu v Európskej únií vyjadrených v ich uzneseniach uvedených pod bodom III tejto časti správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rady Slovenskej republiky vlády návrh zákona o vykonaní príkazu na zaistenie majetku alebo dôkazu v Európskej únii schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona o vykonaní príkazu na zaistenie majetku alebo dôkazu v Európskej únii, tlač 1317, vo výboroch Národnej rady Slovenskej republiky v druhom čítaní, tlač 1317a, bola schválená uznesením Ústavnoprávneho výboru Národnej rady Slovenskej republiky z 5. decembra 2005 č. 948. Týmto uznesením ma výbor zároveň poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu, zároveň sa hlásim do rozpravy ako prvý.